
Text rozhodnutia
Súd: Krajský súd Prešov Spisová značka: 5CoE/99/2016 Identifikačné číslo súdneho spisu: 8714213500 Dátum vydania rozhodnutia: 04. 08. 2016 Meno a priezvisko sudcu, VSÚ: JUDr. Gabriela Világiová ECLI: ECLI:SK:KSPO:2016:8714213500.1 Uznesenie Krajský súd v Prešove v senáte zloženom z predsedníčky senátu JUDr. Gabriely Világiovej a členov senátu JUDr. Jany Burešovej a JUDr. Martina Barana v exekučnej veci oprávneného POHOTOVOSŤ, s.r.o., Pribinova 25, Bratislava, IČO: 35 807 598, právne zastúpený: Advocate, s.r.o. so sídlom v Bratislave, Pribinova 25, IČO: 36 865 141, proti povinnému H. C., nar. XX.XX.XXXX, bytom R. Y., J. X/X, o vymoženie 1 276,24 Eur s príslušenstvom, o odvolaní oprávneného proti uzneseniu Okresného súdu Poprad č. k. 15Er/718/2014 - 13 zo dňa 12.03.2015 takto r o z h o d o l : V r a c i a vec súdu prvej inštancie na postup podľa § 373 C.s.p. o d ô v o d n e n i e : 1. Napadnutým uznesením súd prvej inštancie zamietol návrh súdneho exekútora na vydanie poverenia na vykonanie exekúcie. 2. Proti tomuto uzneseniu podal odvolanie oprávnený. 3. Po preskúmaní spisu odvolací súd zistil, že vec je potrebné vrátiť súdu prvej inštancie na postup podľa § 373 ods. 3 C.s.p.. Z obsahu spisu vyplýva, že odvolanie nebolo doručované súdnemu exekútorovi ani povinnému. 4. Podľa § 373 ods. 3 C.s.p., odvolanie doručí súd prvej inštancie ostatným subjektom, a ak odvolanie smeruje proti rozhodnutiu vo veci samej, vyzve ich, aby sa k odvolaniu vyjadrili, a určí na vyjadrenie lehotu nie kratšiu ako desať dní. 5. Keďže z obsahu spisu nie je preukázané doručenie odvolania všetkým účastníkom konania a súdnemu exekútorovi (§ 58 ods. 4 zákona č. 233/1995 Z.z. Exekučného poriadku), súd prvej inštancie predložil vec predčasne, preto odvolací súd vrátil vec na postup podľa § § 373 ods. 3 C.s.p. (prípadne ak bude podané vyjadrenie k odvolaniu, aj na postup podľa § 374 C.s.p.) 6. Úlohou súdu prvej inštancie bude doručiť odvolanie povinnému a súdnemu exekútorovi, ako aj doručiť ostatným účastníkom ich prípadné vyjadrenia. Následne sa vec opätovne predloží odvolaciemu súdu na rozhodnutie o odvolaní. Poučenie: Proti tomuto uzneseniu nie je prípustné odvolanie. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť s výnimkou prípadov podľa § 429 ods.2 v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

